《戊寅自赞》
宋代·张侃

有伯夷之清，而无万世之准。有孟郊之古，而无一代之名。

能操守而冰洁，视富贵如云轻。前乎直夫是一臞叟，后乎直夫是一书生。

既不能润乎诗书，又不能事乎纵横。客有过者曰：嘻，视彼拙貌，徒污丹青。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。